SET ปิดลบ 8 จุด บาทอ่อนกดดัน-รอตัวเลขเงินเฟ้อสหรัฐ
SET ปิดลบ 8 จุด รับแรงกดดันจากเงินบาทอ่อนค่าส่งผลกระทบต่อภาพการลงทุนในระยะสั้น และรอตัวเลขเงินเฟ้อของสหรัฐ ทำให้เกิดการชะลอการลงทุนออกไป แนวโน้มวันพรุ่งนี้คาดตลาดฯ ให้แนวรับ 1,560 จุด และแนวต้าน 1,580 จุด
SET ปิดลบ 8 จุด รับแรงกดดันจากเงินบาทอ่อนค่าส่งผลกระทบต่อภาพการลงทุนในระยะสั้น และรอตัวเลขเงินเฟ้อของสหรัฐ ทำให้เกิดการชะลอการลงทุนออกไป แนวโน้มวันพรุ่งนี้คาดตลาดฯ ให้แนวรับ 1,560 จุด และแนวต้าน 1,580 จุด
11 ต.ค. 2565

นายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุน บล.เมย์แบงก์ (ประเทศไทย) กล่าวว่า ดัชนีตลาดหุ้นไทยวันนี้แกว่งตัวในกรอบแคบๆ ในแดนลบ จากแรงกดดันทิศทางอัตราดอกเบี้ยและเงินเฟ้อของสหรัฐ ทำให้ค่าเงินดอลลาร์ปรับแข็งค่ากดเงินบาทอ่อนค่าแตะระดับ 38 บาท/ดอลลาร์อีกครั้ง ส่งผลกระทบต่อภาพการลงทุนในระยะสั้น
ขณะเดียวกันสัปดาห์นี้ตลาดหุ้นไทยมีวันเทรดเพียง 3 วัน และในวันที่ 13 ต.ค. จะมีการเปิดเผยตัวเลขเงินเฟ้อของสหรัฐ ทำให้นักลงทุนชะลอการลงทุนเพื่อรอปัจจัยดังกล่าว
สำหรับแนวโน้มวันพรุ่งนี้คาดตลาดฯ น่าจะเคลื่อนไหวในกรอบ แนวรับที่ 1,560 จุด และแนวต้าน 1,580 จุด แนะระวังแรงเทขายเพื่อลดความเสี่ยงก่อนหยุดยาว
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
CPALL มูลค่าการซื้อขาย 2,081.24 ล้านบาท ปิดที่ 55.00 บาท ลดลง 0.75 บาท
AOT มูลค่าการซื้อขาย 1,674.20 ล้านบาท ปิดที่ 71.50 บาท ลดลง 1.00 บาท
DELTA มูลค่าการซื้อขาย 1,616.65 ล้านบาท ปิดที่ 666.00 บาท เพิ่มขึ้น 4.00 บาท
PTTEP มูลค่าการซื้อขาย 1,477.76 ล้านบาท ปิดที่ 170.00 บาท ลดลง 0.50 บาท
GULF มูลค่าการซื้อขาย 1,178.52 ล้านบาท ปิดที่ 48.50 บาท ลดลง 0.50 บาท